kalixlouiis/myanmar-wikipedia-corpus huggingface dataset:
ထိုကြောင့် ဇယားတွင် နဗီဖြစ်ကြောင်း(သို့မဟုတ်) ‎ရစူလ်ဖြစ်ကြောင်း၊ (သို့မဟုတ်) အေမာမ်ဖြစ်ကြောင်း မဖော်ပြထားပါလျှင် ထိုတမန်တော်တွင် ‎ထိုအရိုက်အရာများ မရှိကြောင်းမဟုတ်ပါ။
ကျမ်းမြတ်ကုရ်အာန်တွင်လည်း မဖော်ပြထားကြောင်းမဟုတ်ပါ။
သို့ပါသောကြောင့် တမန်တော်မိုဟမ္မဒ်(ဆွ)နှင့် ပတ်သက်၍ရှီအာမွတ်စ္စလင်မ်တို့၏ အမြင်တွင် ‎ရစူလ်ဖြစ်ကြောင်းအရိုက်အရာရှိသည့်အပြင် အေမာမ် ဆိုသည့် အရိုက်အရာရှိကြောင်း ယုံကြည်ကြသည်။
‎သို့သော်ကျမ်းမြတ်ကုရ်တွင် မဖော်ပြထားခြင်းကြောင့် ဇယားတွင်လည်း ထိုသို့ဖော်ပြထားခြင်း မရှိပါ။
‎ထိုနည်းတူစွာ ကမ္ဘာဦးဖခင် အာဒမ်ကို တမန်တော်အဖြစ် လက်ခံယုံကြည်ကြသည်။
သို့သော် ‎ကျမ်းတော်မြတ်ကုရ်အာန်တွင် တမန်တော်ဖြစ်ကြောင်း အာယသ်မပါရှိသောကြောင့် ဇယားတွင်လည်း ‎ဖော်ပြထားခြင်းမရှိပါ။
کتاب مقدس/ترجمه هزاره نو + ကျမ်းတော်မြတ်ကုရ်အာန်တွင် နဗီ (သို့မဟုတ်) ရစူလ် ကိုဖော်ပြထားခြင်း နာမတော်နဗီရစူလ်အေမာမ်ကျမ်း မျိုးနွယ်စုရှရီအသ်အာဒမ်အီဒရီးစ် နဗီقرآن ۱۹:۵۶ နူးဟ် နဗီقرآن ۶:۸۹ ရစူလ် قرآن ۲۶:۱۰۷ နူးဟ် မျိုးနွယ်စု قرآن ۲۶:۱۰۵ ရှရီအသ် ကိုပိုင်ဆိုင်သည် قرآن ۴۲:۱۳ဟူးဒ် ရစူလ် قرآن ۲۶:۱۲۵ အားဒ် မျိုးနွယ်စုقرآن ۷:۶۵ဆွာလေဟ် ရစူလ် قرآن ۲۶:۱۴۳ ဇီက်ရ်ကျမ်းقرآن ۵۴:۲۵ ثمودقرآن ۷:۷۳ အီဗရာဟင်မ် နဗီقرآن ۱۹:۴۱ ရစူလ် قرآن ۹:۷۰ امامقرآن ۲:۱۲۴ စိုဟိုဖ်قرآن ۸۷:۱۹ قوم ابراهیمقرآن ۲۲:۴۳ ရှရီအသ် ကိုပိုင်ဆိုင်သည် .قرآن ۴۲:۱۳လူးသ် နဗီقرآن ۶:۸۹ ရစူလ် قرآن ۲۶:۱۶۲ قوم لوطقرآن ۲۶:۱۶۰ အီစမာအီလ် နဗီقرآن ۱۹:۵۴ ရစူလ် قرآن ۱۹:۵۴အစ်ဟာက် နဗီقرآن ۱۹:۴۹ امامقرآن ۲۱:۷۳ ယာကူးဗ် နဗီقرآن ۱۹:۴۹ امامقرآن ۲۱:۷۳ ယူစွဖ် နဗီقرآن ۶:۸۹အယူးဗ် နဗီقرآن ۶:۸۹ရှိုအိုင်ဗ် ရစူလ် قرآن ۲۶:۱۷۸ مدینقرآن ۷:۸۵ မူစာ နဗီقرآن ۱۹:۵۱ ရစူလ် قرآن ۱۹:۵۱ သောင်ရာသ်ကျမ်းقرآن ۵۳:۳۶ ဖိရ်အောန်قرآن ۴۳:۴۶ ရှရီအသ် ကိုပိုင်ဆိုင်သည်قرآن ۴۲:۱۳ဟာရွန် နဗီقرآن ۱۹:۵۳ဇွလ်ကိဖ်လ်ဒါဝူးဒ် နဗီقرآن ۶:۸۹ ဇဗူရ်ကျမ်းقرآن ۱۷:۵۵စိုလိုင်မန် နဗီقرآن ۶:۸۹အိလ်ယားစ် နဗီقرآن ۶:۸۹ ရစူလ် قرآن ۳۷:۱۲۳ قوم الیاسقرآن ۳۷:۱۲۴ အလ်ရစအ် နဗီقرآن ۶:۸۹အိုဇိုင်ရ် နဗီقرآن ۹:۳۰အီစမာအိလ်(ဆွာဒိက်အလ်၀အ်ဒ်) နဗီقرآن ۱۹:۵۴ယူနွစ် နဗီقرآن ۶:۸۹ ရစူလ် قرآن ۳۷:۱۳۹ قوم یونسقرآن ۱۰:۹۸ ဇကရီယာ နဗီقرآن ۶:۸۹ ယဟ်ရာ နဗီقرآن ۳:۳۹အီစာ နဗီقرآن ۱۹:۳۰ ရစူလ် قرآن ۴:۱۷۱အင်ဂျင်လ်قرآن ۵۷:۲۷ بنی اسرائیلقرآن ۶۱:۶ရှရီအသ် ကိုပိုင်ဆိုင်သည် قرآن ۴۲:۱۳မိုဟမဒ် နဗီقرآن ۳۳:۴۰ ရစူလ် قرآن ۳۳:۴۰ ကုရ်အာန်ကျမ်းقرآن ۴۲:۷ همه مردمقرآن ۷:۱۵۸ ရှရီအသ် ကိုပိုင်ဆိုင်သည် قرآن ۴۲:۱۳ ကိုးကား Category:အစ္စလာမ်ဘာသာ။
ကိုင်းတောသည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်တွင် တည်ရှိသော ရွာတစ်ရွာဖြစ်သည်။
ဟောင်သရောမြစ်၏ အနောက်ဘက်ကမ်းပေါ်တွင် တည်ရှိသည်။
နောင်ကမြိုင်သည် မြန်မာနိုင်ငံ၊ ကရင်ပြည်နယ်၊ ဘားအံခရိုင်၊ ဘားအံမြို့နယ်ရှိ ရွာကြီးတစ်ရွာဖြစ်သည်။
လှိုင်းဘွဲ့မြို့နယ်၏ မြို့နယ်ရုံးစိုက်ရာမြို့ဖြစ်သော လှိုင်းဘွဲ့မြို့၏ အနောက်တောင်ဘက်နှင့် သံလွင်မြစ်၏အရှေ့ဘက်တွင် တည်ရှိသည်။
ကိုးကား ကဏ္ဍ:ဘားအံမြို့နယ်ရှိ ရွာများ။
အေမာမ် ခေါ် သာသနာ့ခေါင်းဆောင်ကြီးများကို ယုံကြည်ခြင်းသည် ရှီအာမွတ်စ္စလင်မ်တို့၏ ‎အဓိကယုံကြည်ချက်တစ်ခုပင် ဖြစ်သည်။
ထိုကြောင့် ရှီအာတို့ကို ရှီအာအက်စ်နာအက်ရှ်ရီယာ ဆိုလိုသည်မှာ ‎တစ်ဆယ်နှစ်ပါးအေမာမ်များကို ယုံကြည်နောက်လိုက်သူဟုလည်း ခေါ်ဝေါ်ကြလေသည်။
အေမာမ်ဆိုသည်မှာ ‎ခေါင်းဆောင်ဟု အဓိပ္ပာယ်ရသည်။
မည်သည့်မျိုးနွယ်စုမှ ခေါင်းဆောင်မရှိဘဲ တစ်ခါဏတာမျှပင် ‎ရပ်တည်နေထိုင်ကြလိမ့်မည် မဟုတ်ပေ။
سید مرتضی عسکری، ولایت علی در قرآن کریم و سنت پیامبر، مرکز فرهنگی انتشاراتی منیر، چاپ هفتم ရှီအာတို့၏ အဓိကအခြေခံယုံကြည်ချက်များမှာ တစ်ဆူအရှင်ကို ယုံကြည်ခြင်း၊ တမန်တော်များကို ‎ယုံကြည်ခြင်း၊ နောက်ဆုံးနေ့တွင် ပြန်လည်ရှင်ပြန်ထမည့် တရားစီရင်မည့်နေ့ မအားဒ် ကို ယုံကြည်ခြင်း၊ ‎တရားမျှတခြင်းကို ယုံကြည်ခြင်း၊ အေမာမ်များကို ယုံကြည်ခြင်းတို့ဖြစ်သည်။
ရှီအာတို့သည် ကျမ်းတော်မြတ်ကုရ်အာန်နှင့် ဟဒီးစ်ဩဝါဒတော်တို့ကို လေ့လာသုံးသပ် ကိုးကား၍ ‎သာသနာတော်အတွက် နောက်ဆုံးတမန်တော်မိုဟမ္မဒ်(ဆွ) မရှိသည့်နောက်တွင် ‎သာသနာ့ခေါင်းဆောင်ကြီးများ လိုအပ်ကြောင်း ယုံကြည်ကြခြင်းဖြစ်သည်။
ကျမ်းတော်မြတ်ကုရ်အာန်မှ ကောက်နုတ်ခြင်း စူရာဟ် စဂျ်ဒါဟ် အာယတ်အမှတ် ၂၄ တွင် အောက်ပါအတိုင်း ဖော်ပြထားလေသည်။
وَ جَعَلْنا مِنْهُمْ أَئِمَّةً يَهْدُونَ بِأَمْرِنا لَمَّا صَبَرُوا وَ كانُوا بِآياتِنا يُوقِنُونَ. ‏ ဗနီအစ္စ်ရာအီလ်မျိုးနွယ်စုတို့အကြား လူသားတို့အား လမ်းမှန်သို့ ညွှန်ပြနိုင်ရန် ငါအရှင်မြတ်၏ အမိန့်တော်ဖြင့် ‎ခေါင်းဆောင်ကြီးများအား သတ်မှတ်တော်မူခဲ့၏။
၎င်းတို့သည် ခန္ဒီသည်းခံခြင်းတရားကိုလက်ကိုင်ထားသည့်အပြင် ‎ငါအရှင်မြတ်၏ အာယသ်တော်များအပေါ်လည်း ယုံကြည်ကြလေသည်။
ဤအာယသ်တော်သည် အေမာမ်ခေါင်းဆောင်ကြီးများအား ရွေးချယ်သတ်မှတ်ရာတွင် အလ္လာဟိုအရှင်မြတ်၏ ‎ထံမှသာဖြစ်ကြောင်းကို သက်သေသာဓကပြုလေသည်။
محسن قرائتی، تفسیر نور، مركز فرهنگى درسهايى از قرآن، ۱۳۸۳ ش، چاپ يازدهم جلد ۷ُ صفحه ۳۱۸. စူရာဟ် ဘကရာ အာယသ်အမှတ် ၁၂၄ တွင် မိန့်တော်မူထားသည်မှာ و اذ ابتلی ابراهیم ربه بکلمات فاتمهن قال انی جاعلک للناس اماما قال و من ذریتی قال لا ینال عهدی ‏الظالمین". ‏ ‎(ပြန်လည်အမှတ်ရကြလေကုန်) အရှင်မြတ်သည် အီဗရာဟင်မ်အား အကြောင်းခံမျိုးစုံတို့ဖြင့် စမ်းသပ်တော်မူခဲ့၏။
‎၎င်းသည် ထိုစမ်းသပ်မှုတို့အပေါ် အောင်မြင်ခဲ့၏။
အရှင်မြတ်မှ မိန့်တော်မူခဲ့သည်မှာ ငါအရှင်မြတ်သည် ‎အသင့်အား လူသားတို့အတွက် အေမာမ်ခေါင်းဆောင်အဖြစ် ခန့်အပ်တော်မူ၏။
အီဗရာဟင်မ်မှ ပြောခဲ့သည်မှာ ‎ကျွန်တော်မျိုး၏ အနွယ်တော်မွန်အားလည်း ထိုအရိုက်အရာအား ပေးတော်မူမည်လော။
အရှင်မြတ်မှ ‎မိန့်တော်မူသည်မှာ ငါအရှင်မြတ်သည် မည်သည့်အခါမှ နှိပ်စက်ညှင်းပန်းသူတို့အား ထိုအရိုက်အရာကို ‎ပေးအပ်မည်မဟုတ်ပေ။
‎ အလ္လာဟိုအရှင်မြတ်သာလျှင် အေမာမ်ခေါင်းဆောင်များကို ခန့်အပ်မည်ဖြစ်ကြောင်း၊ ‎ထိုအေမာမ်ခေါင်းဆောင်များသည်လည်း အပြစ်ဒုစရိုက်တို့မှ ကင်းစင်သူများ ဖြစ်ကြောင်း စသည်တို့ကို ဖော်ပြပါ ‎အာယသ်တော်သည် သက်သေသာဓကဖြစ်ကြောင်း ထောက်ပြနေသည်။
‎ ဟဒီးစ်ဩဝါဒတော်မှ ကောက်နုတ်ခြင်း ဆွဟီးဗိုခါရီကျမ်း၊ ဆွဟီးမွတ်စ္စလင်မ်ကျမ်း၊ မွတ်စ်နဒ်သွယာလိစီးကျမ်း၊ အဟ်မဒ်အိဗ်နေဟမ်ဘလ်ကျမ်း၊ ‎စိုနန်သိလ်မီဇီကျမ်း၊ အိဗ်နေမာဂျာကျမ်းနှင့် တစ်ခြားသောကျမ်းများတွင် ဖော်ပြထားသည်မှာ ‎တမန်တော်မြတ်မိုဟမ္မဒ်(ဆွ)သည် ဟဇရသ်အလီ(အ.စ)အား မိန့်တော်မူလေသည်။
အိုအလီ အသင်သည် ‎ငါကိုယ်တော်မြတ်နှင့် ပတ်သက်မှုသည် မူစာနဗီနှင့် ဟာရွန်တို့၏ ပတ်သက်ဆက်နွယ်မှုကဲ့သို့ဖြစ်သည်။
သို့သော် ‎ကွာခြားသည်မှာ ငါကိုယ်တော်မြတ်ကြီးနောက် မည်သည့်နဗီတမန်တော်မှ ပွင့်ပေါ်တော့မည်မဟုတ်ပေ။
صحیح بخاری، باب مناقب علی ابن ابی طالب، ج ۲ / ۲۰۰ တမန်တော်မြတ်မိုဟမ္မဒ်(ဆွ)၏ နောက်ဆုံးဟဂျ်ခရီးစဉ်ဖြစ်သည့် ဟစ်ဂျရီခုနှစ် (၁၀)၊ ဇီလ်ဟဂျ်လ ‎‎(၁၈)ရက်နေ့အပြန်တွင် စူရာဟ်မာအေဒဟ် အာယသ်အမှတ်(၆၇)သည် ကျရောက်လာခဲ့သည်။
ထိုနောက် ‎တမန်တော်မြတ်(ဆွ)သည် မိမိတို့၏ အဖွဲ့များအား ရပ်တန့်စေခဲ့သည်။
အရှေ့မှ အလျှင်ထွက်သွားကြသော ‎အဖွဲ့များကို ပြန်လည်၍ နောက်သို့လှည့်လာရန် ခိုင်းစေခဲ့လေသည်။
ထို့အပြင် အနောက်မှ လာနေကြသော ‎အဖွဲ့များကိုလည်း စောင့်ဆိုင်းနေခဲ့သည်။
.تاریخ ابن کثیر، ج ۵ ، ۲۱۳ ထိုနေရာတွင် နမားဇ်ဖတ်ပြီးနောက် အလ္လာဟိုအရှင်မြတ်ကို ‎ချီးမွန်းထောမနာပြီးနောက် မိန့်ခွန်းတော်ကို မိန့်ခြွေခဲ့လေသည်။
ငါကိုယ်တော်မြတ်သည် များမကြာမီတွင် ‎အသင်တို့ထံမှ နောင်တမလွန်သို့ သွားရန် အလ္လာဟိုအရှင်မြတ်ထံမှ ဖိတ်ခေါ်သံကြားရလေသည်။
‎ငါကိုယ်တော်မြတ်သည်လည်း ထိုဖိတ်ခေါ်မှုကို လက်ခံလိုက်လေပြီ။
ငါကိုယ်တော်မြတ်နည်းတူ အင်တို့သည်လည်း ‎ထိုတမလွန်ခရီးသို့ ဆက်ကြရန် တာဝန်ကိုယ်စီလည်း ရှိကြသည်။
…… ငါကိုယ်တော်မြတ်သည် အသင်တို့ ‎သူတော်စင်တို့အကြား ပို၍ မြင့်မြတ်ကြောင်းနှင့် ခေါင်းဆောင်ဦးစီးဖြစ်ကြောင်းကို သိကြပါသလား။
လူထုကြီးမှ ‎ဟစ်အော်၍ ထိုသို့ဖြစ်ကြောင်းကို သိပါဟု ဖြေကြလေသည်။
ထိုနောက် တမန်တော်မြတ်(ဆွ)သည် ‎ဟဇရသ်အလီ(အ.စ)၏ လက်ကိုကိုင်မြောက်၍ မိန့်တော်မူသည်မှာ အိုလူသားများ အလ္လာဟိုအရှင်မြတ်သည် ‎ငါကိုယ်တော်၏ အရှင်သခင်ဖြစ်၏။
ငါကိုယ်တော်သည် အသင်တို့၏ ဦးဆောင်ဦးသျှောင်ဖြစ်သည်။
‎ငါကိုယ်တော်မြတ်ကို မည်သူမဆို ဦးဆောင်ဦးသျှောင်ဟု သတ်မှတ်ပါလျှင် အလီသည်လည်း ‎ထိုသူ၏ဦးဆောင်ဦးသျှောင်ပင်ဖြစ်၏။
.شواهد التنزیل، ج ۱ ، ۱۹۱ تاریخ ابن کثیر، ج ۵، ۲۰۹تاریخ ابن کثیر، مجمع الزوائد، مسند احمدبن حنبل، مسند احمد ထိုနောက် လက်နှစ်ဖက်ကိုမြောက်၍ ဒိုအာတောင်းလေသည်။
‎အိုအလ္လာဟိုအရှင်မြတ် သူ့အားနှစ်သက်သူကို အရှင်မြတ်နှစ်သက်တော်မူပါ။
သူ့အားရန်ငြိုးပြုသူကို ‎အမြတ်တော်စူးရှစေပါ။
သူ့အားကူညီးဖေးမသူကို ကူညီဖေးမတော်မူပါ။
သူ့အားစိတ်ပျက်အောင်ပြုသူကို ‎စိတ်ပျက်အောင်ပြုတော်မူပါ။
ဟုတောင်းဆုပြုခဲ့လေသည်။
مسند احمد، مستدرک حاکم، سنن ابن ماجه باب فضل علی، حاکم حسکانی، تاریخ ابن کثیر، مسند احمد، مجمع الزوائد، شواهدالتنزیل، تاریخ ابن کثیر، တစ်ခြားသော ဟဒီးစ်ဩဝါတော်တွင် မိန့်တော်မူထားသည်မှာ ‎ ‎ ‎‏«من مات و لم یعرف امام زمانه، مات میتة جاهلیّة» ‏ အကယ်၍ မည်သူမဆို မိမိခေတ်ကာလ အေမာမ်ခေါင်းဆောင်ကို မသိခဲ့ပါလျှင် အသိညဏ်ကင်းမဲ့သည့် ‎လူဗာလသေခြင်းကဲ့သို့မည်၏။
အေမာမ်ခေါင်းဆောင်ကိုသိခြင်းသည် ကျွနု်ပ်တို့၏ ထံမှ အီမာန် ‎သက်ဝင်ယုံကြည်မှုကိုလည်း အလ္လာဟိုအရှင်မြတ်ထံမှ ပြန်လည်လက်ခံမည်ဖြစ်ကြောင်း ဆိုခြင်းဖြစ်သည်။
လွတ်ရှမ်းတောင် သည် မြန်မာနိုင်ငံ၊ မွန်ပြည်နယ်တွင် တည်ရှိသော တောင်ဖြစ်သည်။
လွတ်ရှမ်းရွာကိုအစွဲပြု၍ တောင်ကိုလည်း လွတ်ရှမ်းတောင်ဟု ခေါ်ခြင်းဖြစ်သည်။
ဦးကျင့်ခန့်ပေါင် (၁၉ ဩဂုတ် ၁၉၅၅ မွေးဖွား) သည် မြန်မာနိုင်ငံသား ချင်းလူမျိုး နိုင်ငံရေးသမား တစ်ဦး ဖြစ်သည်။
အစောပိုင်းဘဝ နှင့် ပညာရေး ဦးကျင့်ခန့်ပေါင်ကို ချင်းပြည်နယ်၊ တီးတိန်မြို့နယ်၊ ဖူးနွမ်းရွာတွင် ၁၉၅၅ ခုနှစ် ဩဂုတ်လ ၁၉ ရက်နေ့တွင် မွေးဖွားခဲ့သည်။
ဖခင်မှာ ဦးကိုင်ခေါဟောက် ဖြစ်သည်။
ခရစ်ယာန်ဘာသာဝင်တစ်ဦး ဖြစ်သည်။
B.Sc,B.Ed ဘွဲ့ရ ဖြစ်ပြီး ဒုတိယညွှန်ကြားရေးမှူးအဖြစ် တာဝန်ထမ်းဆောင်ခဲ့သည်။
နိုင်ငံရေး ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင် တစ်ဦး ဖြစ်ပြီး ဒုတိယအကြိမ် အမျိုးသားလွှတ်တော်တွင် ချင်းပြည်နယ် မဲဆန္ဒနယ် ၆ မှ လွှတ်တော် ကိုယ်စားလှယ်အဖြစ် ရွေးကောက်ခံခဲ့ရသည်။
ကိုးကား ကိုယ်ရေးအကျဉ်း - ပြည်ထောင်စုလွှတ်တော် Category:၂၀၁၅ အထွေထွေရွေးကောက်ပွဲ ပါဝင်ယှဉ်ပြိုင်သူများ Category:ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီဝင်များ။
270px|၂၀၁၈ ဟွာလီယန် ငလျင်၏ ရစ်ချက်စတာ စကေး။
ထိုင်ဝမ် ဗဟို ရာသီဥတု ဗျူရို ၂၀၁၈ ခုနှစ် ဖေဖော်ဝါရီလ ၆ ရက်နေ့၊ ဒေသစံတော်ချိန် ၂၃:၅၀ အချိန်တွင် ပြင်းအား ရစ်ချက်စတာ စကေး ၆.၄ ရှိ ငလျင်တစ်ခုသည် ထိုင်ဝမ်နိုင်ငံတွင် လှုပ်ခတ်သွားခဲ့သည်။
မြေငလျင်ဗဟိုချက်သည် ဟွာလီယန်မြို့အနီးရှိ ပင်လယ်ကမ်းရိုးတန်းတွင် ဖြစ်ပြီး ဟွာလီယန်မြို့သည် ပျက်စီးမှုဒဏ်အများဆုံး ခံခဲ့ရကာ မာကာလ်လီ ပြင်းအားအဆင့် ၇ (အလွန်ပြင်းထန်) အဆင့်ဖြင့် ငလျင်ဒဏ် ခံခဲ့ရသည်။
ငလျင်ကြောင့် အနည်းဆုံး လူ ၁၀ ဦး သေဆုံးခဲ့ပြီး ၂၇၂ ဦးကျော် ဒဏ်ရာရရှိခဲ့သည်ဟု ဆိုသည်။
တက်တိုးနစ် အခြေအနေ ထိုင်ဝမ်နိုင်ငံသည် အင်အားပြင်း ငလျင်များ မကြာခဏလှုပ်ခတ်လေ့ရှိသည့် နိုင်ငံဖြစ်သည်။
ထိုင်ဝမ်ကျွန်းသည် ဖိလစ်ပိုင်ပင်လယ် ကျောက်လွှာချပ်နှင့် ယူရေးရှား ကျောက်လွှာချပ် နှစ်ခုအကြား ပစိဖိတ်မီးကွင်းဒေသဟု ခေါ်သော ရေအောက်မီးတောင်ရပ်ဝန်းနှင့် ဆက်စပ်တည်ရှိနေသည်။
ငလျင်လှုပ်ခတ်သည့် နေရာတွင် ထိုကျောက်လွှာများသည် တစ်နှစ်လျှင် ၇၅ မီလီမီတာနှုန်းဖြင့် တိုးဝင်လျက်ရှိသည်။
ငလျင် ငလျင်သည် အစောပိုင်းရက်များတွင် လှုပ်ခတ်နေခဲ့သော ငလျင်ဆက်များအနက် အင်အားအကြီးဆုံး ဖြစ်ခဲ့သည်။
ဖေဖော်ဝါရီ ၄ ရက်နေ့မှ စတင်ကာ ၄.၆ M နှင့် အထက်ရှိ ကနဦးငလျင်များ ၉ ခုကျော် လှုပ်ခတ်ခဲ့သည်။
ဖေဖော်ဝါရီ ၆ ရက်နေ့တွင် လှုပ်ခဲ့သည့် ငလျင်မှာ ပြတ်ရွေ့တိမ်းစောင်းခြင်းကြောင့် ဖြစ်ပေါ်ခဲ့ခြင်း ဖြစ်သည်။
လူ ၁၁၇ ဦး သေဆုံးခဲ့သော ၂၀၁၆ ထိုင်ဝမ် ငလျင် အပြီး ဒုတိယမြောက်နှစ်တွင် ထပ်မံလှုပ်ခတ်ခဲ့ခြင်း ဖြစ်သည်။
ငလျင်လှုပ်ပြီးနောက် နောက်ဆက်တွဲ ငလျင်များ ဆက်လက်လှုပ်ခတ်ခဲ့ရာ ဖေဖော်ဝါရီ ၇ ရက်နေ့ ဒေသစံတော်ချိန် ၂၃:၂၁ အချိန်တွင် ပြင်းအား ၅.၇ M ရှိငလျင်သည် ဟွာလီယန်မြို့၏ အရှေ့မြောက်ဘက် ၁၉ ကီလိုမီတာအကွာတွင် မာကာလ်လီ ပြင်းအားအဆင့် ၆ (ပြင်းထန်) ဖြင့် လှုပ်ခတ်သွားခဲ့သည်။
ပျက်စီးမှုများ thumb|ဟွာလီယန်မြို့ရှိ အပျက်အစီးများ ကြည့်ရှုနေသော တရုတ်သမ္မတနိုင်ငံ သမ္မတ ကိုင်ယင်းဝမ် အဆောက်အဦ လေးခုမှာ တစ်စိတ်တစ်ပိုင်း ပြိုကျခဲ့ခြင်း အပါအဝင် ဟွာလီယန်မြို့ရှိ အဆောက်အဦများစွာ ပျက်စီးခဲ့သည်။
မာရှယ်ဟိုတယ်၏ အောက်ပိုင်းအထပ်များ ပြိုကျခဲ့ကာ လူ နှစ်ဦး သေဆုံးခဲ့သည်။
ယန်မန်ဆွိုင်တိ လူနေအဆောက်အဦသည် အောက်ပိုင်းအထပ်များ ပြိုကျမှုကြောင့် ဆိုးရွားစွာ တိမ်းစောင်းသွားခဲ့ရာ လူများစွာ သေဆုံးပြီး နေထိုင်သူ ၇ ဦး ပျောက်ဆုံးလျက်ရှိကြောင်း ဖေဖော်ဝါရီ ၈ ရက်နေ့ ဒေသစံတော်ချိန် ညနေ ၆ နာရီခွဲအချိန် အရ သိရသည်။
ကယ်ဆယ်ရေးလုပ်ငန်းများ ဆောင်ရွက်နေစဉ်အတွင်း အဆောက်အဦကို ထပ်မံပြိုကျမလာစေရန် ကရိန်းကားများဖြင့် ပင့်မထားခဲ့ရသည်။
၂၇၂ ဦး ဒဏ်ရာရရှိခဲ့ပြီး တရုတ်နိုင်ငံမှ ခရီးသည် ၄ ဦးအပါအဝင် ၁၀ ဦး သေဆုံးခဲ့ကြောင်း အာဏာပိုင်များက ဆိုသည်။
နေအိမ်များတွင် ရေပြတ်လပ်ခဲ့ပြီး အဝေးပြေးလမ်းများနှင့် တံတားများကို ပျက်စီးမှုများကြောင့် ပိတ်ထားခဲ့ရသည်။
မီးသတ်သမားနှင့် စစ်သား ရာပေါင်းများစွာက ပျက်စီးနေသော အဆောက်အဦများတွင် ပိတ်မိနေသူများကို ကယ်ဆယ်ရာတွင် ကူညီမှုများ ပေးခဲ့ကြသည်။
အဇင်းရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ အဇင်းကျေးရွာအုပ်စု၌ တည်ရှိသည်။
ဟောင်သရောမြစ်၏ အရှေ့ဘက်ကမ်းနှင့် ကျိုက်ဒုံ - ပိုင်ခလန်လမ်းမကြီးပေါ်တွင်တည်ရှိသော ရွာကြီးတစ်ရွာဖြစ်သည်။
burmalibrary ရွာနေရာကုတ်မှာ ၁၇၀၈၉၅ ဖြစ်သည်။
၂၀၁၄ သန်းခေါင်စာရင်းအရ အဇင်းကျေးရွာအုပ်စုတွင် အိမ်ခြေပေါင်း ၅၅၅ အိမ် ရှိကာ၊ လူဦးရေစုစုပေါင်း ၂၇၇၉ ဦး နေထိုင်သည်။
ရေနံချောင်းတက္ကသိုလ် () သည် မြန်မာနိုင်ငံ၊ မကွေးတိုင်းဒေသကြီး၊ ရေနံချောင်းမြို့တွင် တည်ရှိသည့် တက္ကသိုလ်တစ်ခု ဖြစ်သည်။
သမိုင်းကြောင်း ၁၉၇၇ ခုနှစ်၊ မေလ ၂၃ ရက်နေ့တွင် ရေနံချောင်းဒေသကောလိပ်ကို BOC‌ဆေးရုံဟောင်း နေရာတွင် စတင်ဖွင့်လှစ်ခဲ့သည်။
ဒေသကောလိပ်များကို ၁၉၈၀ ပြည့်နှစ်၊ ဧပြီလ ၁ ရက်နေ့မှစ၍ ပညာရေးဝန်ကြီးဌာနက လွှဲပြောင်းယူခဲ့ပြီး ရေနံချောင်းဒေသကောလိပ်ကို ရေနံချောင်းကောလိပ် အဖြစ် ပြောင်းလဲဖွဲ့စည်းခဲ့သည်။
၂၀၀၂ ခုနှစ် ဇွန်လ ၂၆ ရက်နေ့တွင် ရေနံချောင်းကောလိပ်ကို ရေနံချောင်းဒီဂရီကောလိပ်အဖြစ်သို့ တိုးမြှင့်ဖွင့်လှစ်ခဲ့ပြီး ၂၀၂၀ပြည့်နှစ်၊ ဩဂုတ်လ (၃၁)ရက်တွင် ရေနံချောင်းတက္ကသိုလ်အဖြစ် အဆင့်တိုးမြှင့်ခဲ့သည်။
တည်နေရာနှင့်အကျယ်အဝန်း ရေနံချောင်းတက္ကသိုလ်သည် ရေနံချောင်းမြို့၏တောင်ဘက် ရန်ကုန်-မန္တလေးပြည်‌ထောင်စုလမ်းမကြီး၏ အနောက်ဘက်ခြမ်းတွင် တည်ရှိသည်။
ဧရာဝတီမြစ်၏ အရှေ့ဘက်ကမ်းတွင်တည်ရှိပြီး ကျယ်ဝန်းသည်။
သင်တန်းများ ​ရေနံ​ချောင်းတက္ကသိုလ်တွင် ဝိဇ္ဇာဘွဲ့ (BA)၊ သိပ္ပံဘွဲ့ (BSc) သင်တန်းများကို လေးနှစ်ကာလနှင့်၊ ဂုဏ်ထူးတန်းဘွဲ့များအတွက် ငါးနှစ်ကာလဖြင့် သင်တန်းများ ပို့ချပေးသည်။
သင်တန်းဘွဲ့မဟာဘွဲ့ မြန်မာစာ BA MA အင်္ဂလိပ်စာ BA MA ပထဝီဝင် BA MA သမိုင်း BA MA ဒဿနိကဗေဒ BA MA ရုက္ခဗေဒ BSc MSc ဓာတုဗေဒ BSc MSc သင်္ချာ BSc MSc ရူပဗေဒ BSc MSc သတ္တဗေဒ BSc MSc ဘူမိဗေဒ BSc MSc ချီးမြှင့်အပ်နှင်းသည့်ဘွဲ့များ ဝိဇ္ဇာအထူးပြုဘာသာတွဲများ ဝိဇ္ဇာဘွဲ့ - BA ဝိဇ္ဇာဂုဏ်ထူးဘွဲ့ - BA (Hons;) မဟာဝိဇ္ဇာဘွဲ့ - MA သိပွံအထူးပြုဘာသာတွဲများ သိပ္ပံဘွဲ့ - BSc သိပ္ပံဂုဏ်ထူးဘွဲ့ - BSc (Hons;) မဟာသိပ္ပံဘွဲ့ - MSc ပညာသင်နှစ် ပညာသင်ကာလမှာ ၄ နှစ်ဖြစ်သည်။
နေ့ကျောင်းသားများအတွက် ပထမပညာသင်ကာလ သင်တန်းကို ဒီဇင်ဘာလတွင် စတင်ဖွင့်လှစ်ပြီး ဒုတိယပညာသင်ကာလ သင်တန်းကို ဇွန်လတွင် စတင်ဖွင့်လှစ်သည်။
ခုံခံရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ဝင်းခနကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၈၀၉ ဖြစ်သည်။
အရပ်အခေါ်မှာ ခုံခါ ဖြစ်သည်။
၂၀၁၄ သန်းခေါင်စာရင်းအရ ဝင်းခနကျေးရွာအုပ်စုတွင် အိမ်ခြေပေါင်း ၁၂၄၇ အိမ် ရှိကာ၊ လူဦးရေစုစုပေါင်း ၇၃၄၃ ဦး နေထိုင်သည်။
ဗုဒ္ဓဘာသာ သင်္ကေတ ပီတ - အဝါကသိုဏ်းကို ရှေးအတိတ် နီးသောဘဝက ပီတ - အဝါကသိုဏ်းရဖူးသော အထုံဝသီ ပါရမီ အဓိကာရရှိခဲ့လျှင် မပြုမပြင်ဘဲ ဝါဝါမြင်သမျှ အလုံးစုံသော ဝတ္ထုကိုပင် ကြည့်ရှု၍ အလွယ်တကူဖြင့် နိမိတ်ရနိုင်၏။
အထုံဝသီ ပါရမီ အဓိကာရ မရှိခဲ့လျှင် မိမိအထွာဖြင့် တစ်ထွာလောက် အလျားအနံကျယ်စွာ သစ်သားကို ယပ်ဝန်း၊ ရေအိုးဖုံးများကဲ့သို့ လက်ကိုင်စရာ အရိုးနှင့်တကွ ကသိုဏ်းဝန်းလုပ်၍ အဝါဆုံးဆေးကို အချောဆုံး အလှဆုံးဖြစ်အောင်သုတ်၍ အနား၌ အဝါရောင်ကို တောက်ထစေတတ်သော အနီဖြစ်စေ၊ အညိုဖြစ်စေ၊ အနက်ဖြစ်စေ၊ အဖြူဖြစ်စေ အမှတ်မရှိတစ်ခုခု ဒန်ပူပြား (ငွေမူးစေ့ခန့်) ဆေးမင်အနားပတ်တင်သားသုတ်လိမ်း၍ “အဝါ အဝါ” ဟု စိတ်ထဲကမှတ်၍ ကြည့်ရှု၍ နိမိတ်ယူရာ၏။
ဤအဝါကသိုဏ်း၌ ဥဂ္ဂဟနိမိတ်သည် ပြင်ဘက်ပရိကမ္မနိမိတ်နှင့် တထပ်တည်းတူစွာ မျက်စိနှင့်မြင်သောအတိုင်းပင် ထင်၏။
ပဋိဘာဂနိမိတ်မှာ ဥဂ္ဂဟနိမိတ်ထက် အဆအရာမက ဝါချောပြောင်ဝင်းလျက် အလွန်နှစ်သက်ဖွယ် ပတ္တမြားဝါယပ်ဝန်းကဲ့သို့ ထင်၏။
ဈာန်ပေါ်ပုံမှာ ပထဝီကသိုဏ်းနည်းအတိုင်း ထင်၏။
လွှတ်ရှမ်းရွာ()()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ လွှတ်ရှမ်းကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၇၉၂ ဖြစ်သည်။
၂၀၁၄ သန်းခေါင်စာရင်းအရ လွှတ်ရှမ်းကျေးရွာအုပ်စုတွင် အိမ်ခြေပေါင်း ၇၈၄ အိမ် ရှိကာ၊ လူဦးရေစုစုပေါင်း ၄၅၆၉ ဦး နေထိုင်သည်။
အမှတ် (၉) အခြေခံပညာအထက်တန်းကျောင်း မော်လမြိုင် (အ.ထ.က(၉) မော်လမြိုင်) သည် မော်လမြိုင်မြို့၊ ပန်းဘဲတန်းလမ်းတွင် တည်ရှိသောကျောင်းဖြစ်သည်။
ခရစ်နှစ် ၁၈၉၉ ခုနှစ်တွင်စတင် တည်ထောင်ခဲ့သည်။
ကိုလိုနီခေတ်က ရှင်မဟာ ဗုဒ္ဓဃောသ အမျိုးသားအထက်တန်းကျောင်း (Shin Maha Buddhaghosa National School) ဟု လူသိများသည်။
ယင်းကျောင်းမှာ ကိုလိုနီခေတ်က ဗုဒ္ဓဘာသာ မြန်မာလူငယ်များ အတွက် တည်ထောင်ခဲ့သော ကျောင်းဖြစ်သည်။
ကိုလိုနီခေတ် မြန်မာပြည်၌ ဗုဒ္ဓဘာသာကျောင်းများ အနက် အဦးဆုံး ပေါ်ပေါက်ခဲ့သော ကျောင်းလည်း ဖြစ်သည်။
ပညာရေးအဆင့် နိုင်ငံတော်အစိုးရမှ ချမှတ်ထားသော သင်ရိုးညွှန်းတမ်းကိုအသုံးပြုသင်ကြားလျက်ရှိသည်။
ယခင်ကသူငယ်တန်းမှ ဒဿမတန်းအထိ သင်ကြားပေးလျက်ရှိသည်။
ဒဿမတန်းအောင်ချက်မှာ ပျမ်းမျှ ၇၅% ရှိ၍ မွန်ပြည်နယ်တွင် အောင်ချက်အကောင်းဆုံးအဆင့် ၁ မှ ၅ အတွင်း နှစ်စဉ်ဝင်ခဲ့သည်။
ပြောင်းလဲလိုက်သော ပညာရေးစနစ်KG+12အရ ယခုအခါ သူငယ်တန်းKG မှ ဒွါဒသမတန်းအထိ ကျောင်းသူကျောင်းသားများကို ပညာသင်ကြားပေးနေသည်။
၂၀၂၄ခုနှစ်၊ တက္ကသိုလ်ဝင်စာမေးပွဲတွင် ၆ဘာသာဂုဏ်ထူးရှင် (၉)ဦး၊ ၂၀၂၅ခုနှစ်၊ တက္ကသိုလ်ဝင်စာမေးပွဲတွင် (၆)ဘာသာဂုဏ်ထူးရှင် (၅)ဦး အသီးသီးရရှိခဲ့သည်။
ကျောင်းလှုပ်ရှားမှုများ နှစ်စဉ် ဇွန်လမှ မတ်လဆန်းအထိ ပညာသင်ကြားရေး လုပ်ငန်းများကိုဆောင်ရွက်သည်။
ကျောင်းသင်ခန်းစာများအပြင် ကျောင်းတွင်းလှုပ်ရှားမှုများကို သက်ဆိုင်ရာကဏ္ဍအလိုက် အသင်းအဖွဲ့များက ဗုဒ္ဓဘာသာဆိုင်ရာလှုပ်ရှားမှုများ (ဝါဆိုသင်္ကန်း၊ ကထိန်သင်္ကန်းဆက်ကပ်ခြင်း၊ ဆွမ်းတော်ကြီးတင်ခြင်း၊ ဆွမ်းတော်ကြီးလောင်းလှူပွဲ၊ ပဌာန်းရွတ်ဖတ်ပူဇော်ပွဲ၊ ဓမ္မစကြာ ဝတ်ရွတ်ခြင်း၊ဝိုင်အမ်ဘီအေ ဗုဒ္ဓဘာသာစာမေးပွဲဖြေဆိုခြင်း)၊ ပျော်ပွဲရွင်ပွဲများ (အမျိုးသားနေ့ ပျော်ပွဲရွှင်ပွဲနှင့် စျေးရောင်းပွဲ၊ ပညာရေးစုံညီပွဲတော်၊ ကျောင်းနှစ်ပတ်လည် ပွဲများ)၊ အတတ်ပညာဆိုင်ရာ လှုပ်ရှားမှု (ဘင်ခရာတီးဝိုင်း၊ ပန်းပွားအဖွဲ့၊ အေရိုးဗစ်၊ Fitness dance၊ အမျိုးသမီး(အခြေခံ)ကဗျာလွတ်ပထမအဆင့်နှင့် အဆို၊အက၊အရေး၊အတီးဆိုင်ရာလှုပ်ရှားမှုများ၊ ကျောင်းကောင်စီဥက္ကဋ္ဌဖလားမိုးရာသီဘောလုံးပြိုင်ပွဲ၊ လွတ်လပ်ရေးနေ့နှင့် ပညာရေးစုံညီပွဲတော်အထိမ်းအမှတ်အားကစားပြိုင်ပွဲ၊ သက်ဆိုင်ရာကဏ္ဍအလိုက် မြန်မာစာစွမ်းရည်ဆိုင်ရာစာစီစာကုံး ၊ ကဗျာ၊ ဆောင်းပါး၊ ပန်းချီပြိုင်ပွဲများ၊ ဟောပြောပွဲများ၊ လူငယ်စကားဝိုင်းများ၊ Science projectပြုလုပ်မှုများ၊ ကြက်ခြေနီဆိုင်ရာလှုပ်ရှားမှုများ၊ အင်္ဂလိပ်စာနှင့်သင်္ချာဘာသာရပ်ဆိုင်ရာစွမ်းရည်ပြိုင်ပွဲ၊ လူရည်ချွန်မောင်မယ်ရွေးချယ်ပွဲ) များကို ပညာရေးပြက္ခဒိန်နှင့်အညီ နှစ်စဉ်ကျင်းပပြုလုပ်ဆောင်ရွက်သည်။
နှစ်စဉ် ကျောင်းကောင်စီဖွဲ့စည်းခြင်းကို ဇွန်လကုန်ပိုင်းတွင်ပြုလုပ်သည်။
​ သမိုင်းကြောင်း ဂျီစီဘီအေ မြန်မာအသင်းချုပ်ကြီး၏ ဥက္ကဋ္ဌ ဦးချစ်လှိုင်၏ ဖခင် မော်လမြိုင်မြို့သစ်ကုန်သည် သူဌေး ဦးသာညှင်းက ကျောင်းဆောက်လုပ်ရေးအတွက် ငွေကြေး မ တည် လှူဒါန်းခဲ့သည်။
ကျောင်းကို စတင် တည်ထောင်သူများတွင် ဦးကျော်ထွန်း (နောင်တွင် ကျက်သရေဆောင် ရွှေစလွယ်ရ အရေးပိုင်မင်း)သည် တဦး အပါအဝင် ဖြစ်သည်။
မြန်မာ့ လွတ်လပ်ရေး ကြိုးပမ်းမှု သမိုင်းတွင် အလွန် အရေးပါခဲ့သော ဝိုင်အမ်ဘီအေ (YMBA) ခေါ် ဗုဒ္ဓဘာသာ ကလျာဏယုဝအသင်း ကို စတင်တည်ထောင်သူ ဦးမေအောင် (၁၈၈၀ - ၁၉၂၆)က ရှင်မဟာဗုဒ္ဓဃောသ အမျိုးသားအထက်တန်းကျောင်း ကျောင်းအုပ် အဖြစ် ၁၈၉၉ ခုနှစ်တွင် ဆောင်ရွက်ခဲ့သည်။
ကျောင်းသုံး မြန်မာ ရာဇဝင် ရေးသော ရာဇဝင်ဆရာ ဦးဘသန်း သည် ရှင်မဟာဗုဒ္ဓဃောသ ကျောင်းအုပ်ဆရာကြီး အဖြစ် လုပ်ကိုင်စဉ် ဘီအေ မောင်ဘလွင် ဝတ္ထုကို ရေးခဲ့ပြီး ၁၉၁၉ ခုနှစ်တွင် ထုတ်ဝေခဲ့သည်ဟု ဆိုသည်။
၁၉၂၉ ခုနှစ်တွင် အိန္ဒိယ၏ လွတ်လပ်ရေးဖခင်ကြီး မဟတ္တမ ဂန္ဒီ သည် ခွဲရေးတွဲရေး (ထိုစဉ်က မြန်မာပြည်သည် ဗြိတိသျှအိန္ဒိယပြည်၏ ပြည်နယ်တခုသာ ဖြစ်ခဲ့သည်) ကိစ္စအတွက် ရှင်မဟာဗုဒ္ဓဃောသ အမျိုးသားအထက်တန်းကျောင်းတွင် ကျင်းပသော ညီလာခံ၌ မြန်မာလူထုနှင့် တွေ့ဆုံခဲ့သည်။
N. R. Phatak (1968). Source Material for a History of the Freedom Movement in India: pt. 1. Mahatma Gandhi (1915-1922). Government Central Press, India. p. 423. ရှင်မဟာဗုဒ္ဓဃောသ ဦးဘသန်းဟု လူသိများသော ဝဏ္ဏကျော်ထင်ဘွဲ့ရ သတင်းစာဆရာ၊ စာရေးဆရာ ဦးဘသန်း(၁၈၉၇- ၁၉၈၄) သည် ရှင်မဟာဗုဒ္ဓဃောသ အထက်တန်းကျောင်း၌ ပါဠိနှင့် မြန်မာစာဆရာအဖြစ် (၂၄)နှစ်တိုင်တိုင် အမှုထမ်းခဲ့သည်။
ထင်ရှားသောကျောင်းသားဟောင်းများ သိပ္ပံမောင်ဝ - ခေတ်စမ်းစာပေကို ဦးဆောင်ခဲ့သူ သခင်စိုး - တို့ဗမာအစည်းအရုံးဝင် နှင့် ဖက်ဆစ်တိုက်ဖျက်ရေး ပြည်သူ့လွတ်လပ်ရေး အဖွဲ့ချုပ် စတင်တည်‌ထောင်သူတစ်ဦး သီရိပျံချီ ဦးစိန်ဝင်း - မြန်မာနိုင်ငံတော်၏ နိုင်ငံတော် ဝန်ကြီးချုပ်နှင့် လွတ်လပ်ရေး မော်ကွန်းဝင် (ပထမဆင့်) စာရေးဆရာ ကုသ - ခေတ်စမ်းစာပေလှုပ်ရှားသူ နှင့် မော်လမြိုင် ဥပစာ ကောလိပ် ကျောင်းအုပ်ကြီး (၁၉၅၃ - ၁၉၆၃) စာရေးဆရာ ဓူဝံ - ညွှန်ကြားရေးဝန်၊ သတင်းစာဆရာ၊ မြန်မာ့အလင်းသတင်းစာအယ်ဒီတာချုပ် (၁၉၄၆) သီရိပျံချီ ဦးထွန်းမြင့် (လင်းခေး) - ၁၉၄၇ ခုနှစ် သမိုင်းဝင် ပင်လုံစာချုပ် လက်မှတ်ရေးထိုးရာတွင် ပါဝင်ခဲ့သူရွှေတောင်ကျောင်းတိုက်သမိုင်း(မော်လမြိုင်သမိုင်း). p. 114 ဒုတိယဗိုလ်ချုပ်ကြီး ချစ်ဆွေ (စာရေးဆရာနောင်စစ်သည်)- လယ်ယာနှင့် သစ်တောရေးရာဝန်ကြီး၊ မွေးမြူရေးနှင့် ရေလုပ်ငန်းဝန်ကြီး၊ သမဝါယမဝန်ကြီး ခေတ်စမ်းစာပေကို ဦးဆောင်ခဲ့သူ သိပ္ပံမောင်ဝ သည် ၁၉၂၀ ပြည့်နှစ်တွင် ဆယ်တန်း စာမေးပွဲကို ရှင်မဟာဗုဒ္ဓဃောသ အမျိုးသားအထက်တန်းကျောင်းမှ မြန်မာဘာသာနှင့် ပါဠိဘာသာ တို့တွင် ဂုဏ်ထူးဖြင့် အောင်မြင်ခဲ့သည်။
သိပ္ပံမောင်ဝ သည် ရှင်မဟာ ဗုဒ္ဓဃောသ ကျောင်းကြီးတွင် ပညာ သင်ကြားကာ နေသည့်အတွင်း၌လည်း မြန်မာဘာသာကို အထူးလေ့လာလျက် ဝါသနာအလျောက် "ဝဇီရာတင့်" ဟူသော အမည်နှင့် မြန်မာသတင်းစာများတွင် ဆောင်းပါးများ ရေးသား ထည့်သွင်းခြင်း ပြုလေ့ ရှိခဲ့သည်။
ထို့ပြင် ခေတ်စမ်း ကဗျာများရေးသားသူ စာရေးဆရာ ကုသ သည် ၁၉၂၇ တွင် ရှင်မဟာဗုဒ္ဓဃောသကျောင်းမှ ဆယ်တန်း စာမေးပွဲ အောင်ခဲ့သည်။
နယ်ချဲ့ဆန့်ကျင်ရေး လှုပ်ရှားမှုများတွင် အရေးပါသော ၁၃၀၀ ပြည့် အရေးတော်ပုံ တွင်ပါဝင်ခဲ့သူ ရှင်မဟာဗုဒ္ဓဃောသကျောင်းသား ကိုစိန်ဝင်း (နောင်တွင် သီရိပျံချီ ဦးစိန်ဝင်း) သည် ရှင်မဟာဗုဒ္ဓဃောသကျောင်းမှ ၁၉၃၈ ခုနှစ်တွင် ဆယ်တန်း စာမေးပွဲ အောင်မြင်ခဲ့သည်။
သူသည် ၁၉၄၅ ခုနှစ်တွင် ဗိုလ်မှူး အဆင့်ဖြင့် ဗိုလ်ချုပ်အောင်ဆန်း၊ ဗိုလ်မှူးဗထူး တို့နှင့် အတူ ဖက်ဆစ်ဂျပန် တော်လှန်ရေးတိုက်ပွဲ ဝင်ခဲ့သူ ဖြစ်သည်။
ကိုးကား မော်လမြိုင် ကဏ္ဍ:မွန်ပြည်နယ်ရှိ အဆောက်အအုံများ။
ဗုဒ္ဓဘာသာ သင်္ကေတ လောဟိတ - အနီကသိုဏ်းကိုလည်း ရှေးအတိတ်နီးသောဘဝက လောဟိတ - အနီကသိုဏ်းကို ရဖူးသော အထုံဝသီ ပါရမီ အဓိကာရ ရှိခဲ့လျှင် မပြုမပြင်ဘဲ မြင်မြင်သမျှ အလုံးစုံသော ဝတ္ထုကိုပင် ကြည့်ရှု၍ အလွယ်တကူဖြင့် နိမိတ်ရနိုင်၏။
အထုံဝသီ ပါရမီ အဓိကာရ မရှိခဲ့လျှင် မိမိအထွာဖြင့် တစ်ထွာလောက် အလျားအနံကျယ်စွာ သစ်သားကို ယပ်ဝန်း၊ ရေအိုးဖုံးများကဲ့သို့ လက်ကိုင်စရာ အရိုးနှင့်တကွ ကသိုဏ်းဝန်းလုပ်၍ အနီဆုံးဆေးကို အချောဆုံး အလှပဆုံးဖြစ်နေအောင်သုတ်၍ အနား၌ အနီရောင်ကို တောက်ထစေတတ်သော အညိုဖြစ်စေ၊ အဝါဖြစ်စေ၊ အဖြူဖြစ်စေ အမှတ်မရှိ တစ်ခုခု ဒန်ပူတစ်ပြား (ငွေမူးစေ့ခန့်) ဆေးမင်အနားပတ်တင်သားသုတ်လိမ်း၍ “အနီ အနီ” ဟု စိတ်ထဲကမှတ်၍ ကြည့်ရှု၍ နိမိတ်ယူရာ၏။
ဤအနီကသိုဏ်း၌ ဥဂ္ဂဟနိမိတ်ကား ပြင်ဘက် ပရိကမ္မနိမိတ်နှင့် တထပ်တည်းတူစွာ မျက်စိနှင့်မြင်သောအတိုင်းပင် ထင်၏။
ပဋိဘာဂနိမိတ်မှာ ဥဂ္ဂဟနိမိတ်ထက် အဆအရာမက နီချောပြောင်လင်းလျက် အလွန်နှစ်သက်ဖွယ် ပတ္တမြားနီယပ်ဝန်းကဲ့သို့ ထင်၏။
ဟယ်ရီပေါ်တာနှင့် မရဏမှော်လက်ဆောင် ( ၊ ဟယ်ရီပေါ်တာနှင့် တြိမရဏဂမ္ဘီရလက်ဆောင်၊ ဟယ်ရီပေါ်တာနှင့် မှော်ဝင်ရတနာ စသည်ဖြင့်လည်း ဘာသာပြန်ဆိုကြ) သည် ဗြိတိသျှစာရေးဆရာမ ဂျေ ကေ ရိုးလင်း ရေးသားထားသည့် နာမည်ကြီး ဆန်းကြယ်စိတ်ကူးယဉ် ဝတ္ထုရှည်တစ်ပုဒ် ဖြစ်၍၊ ဟယ်ရီပေါ်တာ စာအုပ်အတွဲတွင် သတ္တမမြောက်နှင့် နောက်ဆုံးစာအုပ် ဖြစ်သည်။
ထိုစာအုပ်ကို ၂၀၀၇ ခုနှစ်၊ ဇူလိုင်လ ၂၁ ရက်နေ့တွင် ထုတ်ဝေဖြန့်ချိခဲ့၍ ၊ ၁၉၉၇ ခုနှစ်က ထွက်ရှိခဲ့သော ဟယ်ရီပေါ်တာနှင့် ပြဒါးရှင်လုံး စာအုပ် ထုတ်ဝေချိန်မှ ဆယ်နှစ်ခန့်အကြာတွင် စာအုပ်အတွဲကို အပြီးသတ်လိုက်ခြင်း ဖြစ်ပေသည်။
အဆိုပါစာအုပ်ကို ယူနိုက်တက်ကင်းဒမ်းတွင် ဘလွမ်းစ်ဘာရီ စာအုပ်တိုက် မှလည်းကောင်း၊ အမေရိကန်ပြည်ထောင်စုတွင် စကောလာ့စတစ် မှလည်းကောင်း၊ ကနေဒါတွင် ရိန်းကို့စ် မှလည်းကောင်း ထုတ်ဝေဖြန့်ချိခဲ့လေသည်။
ဤဝတ္ထုသည် ၂၀၀၅ ခုနှစ်က ထွက်ရှိခဲ့သော ဟယ်ရီပေါ်တာနှင့် သွေးနှောမင်းသား ဝတ္ထုမှ ဖြစ်ရပ်များကို တိုက်ရိုက်သဘော ဆက်လက်ဖော်ပြထားခြင်း ဖြစ်သည်။
ဇာတ်လမ်းမှာမူ မှော်ဆရာများ ဖြစ်ကြသော ဟယ်ရီပေါ်တာနှင့် ရန်သူ ဗော်လ်ဒီမော့တို့နှစ်ဦး၏ နောက်ဆုံးပိတ် ထိပ်တိုက်ရင်ဆိုင်တိုက်ပွဲအကြောင်း ဖြစ်၏။
မရဏမှော်လက်ဆောင် ဟူသော ခေါင်းစဉ်အမည်သည် ပေါ်တာ စာအုပ်စီးရီးမှ ယခင်ခေါင်းစဉ်များနှင့် တစ်မူထူးခြားစွာ ကွဲလွဲနေမှုကြောင့် အံ့ဩမှုများကို ဖြစ်စေခဲ့သည်။
ထိုဝတ္ထုသည် စတင်ဖြန့်ချိချိန်မှ ၂၄ နာရီအတွင်း အမေရိကန်တစ်နိုင်ငံတည်း၌ပင် အုပ်ရေ ၈.၃ သန်းနှင့် ယူနိုက်တက်ကင်းဒမ်းတွင် အုပ်ရေ ၂.၆၅ သန်း ရောင်းချနိုင်ခဲ့မှုကြောင့် ဂင်းနစ်စ်မှတ်တမ်းတွင် စတင်ဖြန့်ချိချိန်မှ ၂၄ နာရီအတွင်း အရောင်းရဆုံး ရသစာအုပ် အဖြစ် စံချိန်တင်နိုင်ခဲ့သည်။
အများအားဖြင့် ကောင်းမွန်သော ဝေဖန်မှုများရရှိခဲ့သော ထိုစာအုပ်သည် ၂၀၀၈ ခုနှစ် ကော်လိုရာဒို ဘလူး စပရု စာအုပ်ဆု (Colorado Blue Spruce Book Award) ကို လက်ခံရရှိခဲ့ပြီး အမေရိကန်စာကြည့်အတိုက်အသင်းက အရွယ်ရောက်လူငယ်များအတွက် အကောင်းဆုံးစာအုပ် (Best Book for Young Adults) အဖြစ် ရွေးချယ်ခေါ်ဆိုခဲ့လေ၏။
ထိုဝတ္ထု၏ ရုပ်ရှင်ကားကို နှစ်ပိုင်းခွဲကာ ရိုက်ကူးပြသခဲ့ပြီး ၂၀၁၀ ခုနှစ်၊ နိုဝင်ဘာလတွင် ပထမပိုင်း၊ ၂၀၁၁ ခုနှစ်၊ ဇူလိုင်လတွင် ဒုတိယပိုင်း ထွက်ရှိခဲ့သည်။
အနန်းကွင်းရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ အနန်းကွင်းကျေးရွာအုပ်စု၌ တည်ရှိသည်။
ဝင်းရော်မြစ် အနောက်ဘက်ကမ်းနှင့် သေမင်းတမန် ရထားလမ်းပေါ်တွင် တည်ရှိသည်။
ရွာနေရာကုတ်မှာ ၁၇၀၇၉၆ ဖြစ်သည်။
၂၀၁၄ သန်းခေါင်စာရင်းအရ အနန်းကွင်းကျေးရွာအုပ်စုတွင် အိမ်ခြေပေါင်း ၆၅၄ အိမ် ရှိကာ၊ လူဦးရေစုစုပေါင်း ၃၆၉၀ ဦး နေထိုင်သည်။
အနန်းကွင်းတံတားသည် ပေ ၅၀၀ ရှည် သံကူကွန်ကရစ်အမျိုးအစား ဖြစ်ကာ၊ ၂၀၁၆ တွင် တည်ဆောက်သည့် ကားလမ်း ဖြစ်သည်။
ဟယ်ရီ ဂျိမ်းစ် ပေါ်တာ ( ၊ ဟာရီ ဂျိမ်း ပေါ့တာ စသည်ဖြင့်လည်း စာလုံးပေါင်းကြ) သည် ဗြိတိသျှစာရေးဆရာမ ဂျေ ကေ ရိုးလင်း၏ ဟယ်ရီပေါ်တာ စာအုပ်အတွဲ၏ ပင်တိုင်အဓိကဇာတ်ကောင် ဖြစ်သည်။
ထိုစာအုပ်များ၏ ဇာတ်ကြောင်းမှာ မိဘမဲ့ကလေးငယ် ဟယ်ရီပေါ်တာ၏ ဘဝမှ ခုနစ်နှစ်တာ ကျောင်းသားဘဝ ကာလအတွင်း ဖြစ်ရပ်များပင် ဖြစ်လေသည်။
ဟယ်ရီသည် အသက် တစ်ဆယ့်တစ်နှစ်ပြည့်မွေးနေ့တွင် သူသည် မှော်ဆရာ (စုန်းကဝေ) တစ်ဦး ဖြစ်ကြောင်း သိရှိခဲ့ရ၏။
ထို့ကြောင့်ပင် သူသည် ဟော့ဂ်ဝပ် စုန်းကဝေအတတ်နှင့် မှော်ပညာကျောင်းတော်ကြီးကို တက်ရောက်ခွင့်ရခဲ့လေသည်။
ကြင်နာလှသော ကျောင်းအုပ်ဆရာကြီး အဲလ်ဘတ်စ် ဒမ်ဘယ်လ်ဒိုးနှင့် အခြားပရော်ဖက်ဆာများ၏ လမ်းညွှန်သင်ကြားပို့ချမှုများအောက်တွင် မှော်အတတ်ပညာကို လေ့ကျင့်သင်ယူခဲ့ရသည်။
ဟယ်ရီက သူ့အနေဖြင့် (ဝတ္ထုပါ) စုန်းကဝေလောကကြီးတွင် ထင်ရှားကျော်ကြားသူတစ်ဦး ဖြစ်သည်ကို တွေ့ခဲ့ရ၏။
ကမ္ဘာတစ်လွှား လူအများ ဖိမ့်ဖိမ့်တုန်အောင် ကြောက်ရွံ့ရသော နာမည်ပင်မခေါ်ဝံ့သောသူ မိစ္ဆာသခင်ကြီး ဗော်လ်ဒီမော့နှင့် သူ့ကံကြမ္မာ ဆက်နွယ်မှုကိုလည်း သိရှိခဲ့ရပေသည်။
ထို လော့ဒ်ဗော်လ်ဒီမော့ ဆိုသူကား ဟယ်ရီ၏ မိဘနှစ်ပါးဖြစ်သည့် လီလီနှင့် ဂျိမ်းစ်တို့ကို သတ်ဖြတ်ခဲ့သော အမှောင့်ဘက်သား ဆိုးဝါးသော စုန်းတစ်ဦး ဖြစ်လေသည်။
Redirectဟယ်ရီပေါ်တာနှင့် ဖီးနစ်အဖွဲ့။
Redirectဟယ်ရီပေါ်တာနှင့် သွေးနှောမင်းသား။
Redirectဟယ်ရီပေါ်တာနှင့် မရဏမှော်လက်ဆောင်။
Redirectဟယ်ရီပေါ်တာနှင့် မီးကလပ်။
Redirectဟယ်ရီပေါ်တာ (ဇာတ်ကောင်)။
အကလောရွာ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ အကလောကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၆၈၀ ဖြစ်သည်။
၂၀၁၄ သန်းခေါင်စာရင်းအရ အကလောကျေးရွာအုပ်စုတွင် အိမ်ခြေပေါင်း ၂၂၀ အိမ် ရှိကာ၊ လူဦးရေစုစုပေါင်း ၉၆၀ ဦး နေထိုင်သည်။
မွန်ပြည်နယ် မုဒုံမြို့နားရှိ ထုံးကျောက်တောင် ဒေါနတောင်တန်း သည် မြန်မာနိုင်ငံ နှင့် ထိုင်းနိုင်ငံ ကြားရှိတောင်တန်းဖြစ်သည်။